RESOLUCIÓN do 19 de abril de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do acordo sobre convenio colectivo da empresa EYSSA-FCC, UTE ORA de Vigo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 30/05/2005

Visto o texto do acordo sobre o convenio colectivo da empresa EYSSA-FCC, UTE ORA de Vigo, asinado o 22-3-2005, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, artigo 2 f) do Real decreto 1040/1981, do 22 de maio, sobre rexistro e depósito de convenios colectivos de traballo, artigo 17 a) do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 19 de abril de 2005.
Joaquín Macías Sánchez
Delegado provincial de Pontevedra
En Vigo, con data do 22 de marzo de 2005 e sendo a 1 hora e 30 minutos, reunidos dunha parte os delegados de persoal da empresa FCC-EYSSA-UTE Luis Cordovés Álvarez, Carlos Landín Guillén e Julio Fernández Collazo e o secretario xeral da Federación de Servizos Públicos de UGT José Canal Iglesias como asesor e doutra a representación empresarial José Manuel García Olivencia, Luis Manuel Jiménez Sánchez e Ernesto Rodríguez Comesaña no conflito presentado na empresa de referencia no que foi nomeado mediador José María Casas de Ron en acta de compromiso de mediación e conciliación de data 21 de marzo de 2005 no procedemento de solución extraxudicial de conflitos colectivos de traballo (AGA), as partes poñen fin ao conflito sobre a base da proposta efectuada polo mediador citado e aceptada por estas consonte as seguintes cláusulas:
1. A vixencia do convenio colectivo establécese para os anos 2005, 2006, 2007 e 2008.
2. Os incrementos salariais para os anos respectivos serán os seguintes:
-2005: IPC real do ano 2004 máis 0,5 puntos.
-2006: IPC real do ano 2005 máis 1 punto.
-2007: IPC real do ano 2006 máis 1 punto.
-2008: IPC real do ano 2007 máis 1 punto.
No momento da entrada en vigor da nova concesión adxudicada polo Concello de Vigo incrementarase a táboa vixente en 5,5 puntos.
3. Os incrementos salariais pactados terán efecto desde 1 de xaneiro de 2005. O resto dos conceptos retributivos revisaranse co mesmo incremento que o pactado nas táboas.
4. Incrementarase nun día para toda a vixencia do convenio, no suposto de afectar a cónxuxes, ou fillos nos supostos previstos no artigo 13 b) do actual convenio colectivo.
5. A letra j) do artigo 13 do actual convenio colectivo queda redactada da seguinte forma:
Días de libre disposición. Non acumulativos.
2005: 3 días.
2006: 3 días.
2007: 3 días.
2008: 3 días.
6. Establécese un complemento funcional para os labores de recadación e conservación do persoal que as efectúe por importe de 3 euros por día efectivo de traballo nas ditas funcións.
7. Estes acordos comunicaranse ao Concello de Vigo.
En función dos anteriores acordos as partes dan por finalizado o conflito presentado, desconvocado expresamente la representación dos traballadores a folga convocada, e iniciada o día 16 de marzo de 2005, asinando esta acta en proba de conformidade
xunto co mediador designado, no lugar, na data e na hora devanditos e todo conforme co procedemento galego de solución extraxudicial de conflitos colectivos de traballo.